9 വര്ഷം മുമ്ബ് മുത്വലാഖ് ചെയ്ത ഭാര്യയെ വീണ്ടും വിവാഹം കഴിക്കണം യുവതിയെ അക്രമിച്ച എ.ഐ.എം.ഐ.എം. നേതാവ് റിയാസുദ്ദീനെതിരേ കേസ് ന്യൂഡല്ഹി : മുത്വലാഖ് ചൊല്ലിയ ഭാര്യയെ വീണ്ടും വിവാഹം കഴിക്കാനായി ഭീഷണിപ്പെടുത്തിയ എ.ഐ.എം.ഐ.എം. നേതാവ് റിയാസുദ്ദീനെതിരേ പോലീസില് പരാതി . ഡല്ഹി ജാമിയ നഗറില് താമസിക്കുന്ന യുവതി നല്കിയ പരാതിയില് ഡല്ഹി പോലീസ് അന്വേഷണം ആരംഭിച്ചു . ബലാത്സംഗ ശ്രമം, കയ്യേറ്റം എന്നിവയ്ക്ക് പുറമേ സ്ത്രീ പീഡനത്തിനും ക്രിമിനല് ഗൂഢാലോചനയ്ക്കും നേതാവിനെതിരെ കേസെടുത്തു. 2012ലാണ് റിയാസുദ്ദീന് യുവതിയെ വിവാഹം കഴിച്ചത്. പിന്നീട് മുത്വലാഖ് ചൊല്ലി വിവാഹബന്ധം വേര്പ്പെടുത്തി. എന്നാല് 9 വര്ഷങ്ങള്ക്ക് ശേഷം വീണ്ടും വിവാഹം കഴിക്കണമെന്നാവശ്യപ്പെട്ട് റിയാസുദ്ദീന് യുവതിയെ തേടിയെത്തി . മുത്വലാഖ് ചൊല്ലിയതിനാല് തന്റെ സുഹൃത്ത് ഫരിയാദിനെ ആദ്യം വിവാഹം കഴിക്കണമെന്നും പിന്നീട് ബന്ധം വേര്പെടുത്തി തന്നെ വിവാഹം കഴിക്കണമെന്നുമാണ് റിയാസുദ്ദീന് ആവശ്യപ്പെട്ടത് . എന്നാല് യുവതി വിസമ്മതിച്ചതോടെ, റിയാസുദ്ദീന് മുന് ഭാര്യയെ മര്ദ്ദിക്കുകയും വസ്ത്രങ്ങള് വലിച്ചുകീറുകയും ചെയ്തു . ബലമായി പീഡിപ്പിക്കാന് ശ്രമിച്ചതിനെ യുവതി എതിര്ത്തതോടെ സ്ഥലത്ത് ബഹളവും തര്ക്കവുമുണ്ടായി . എ.ഐ.എം.ഐ.എം. സെക്രട്ടറിയായ റിയാസുദ്ദീന് രാഷ്ട്രീയ സ്വാധീനം ഉപയോഗിച്ച് തന്നെ കൊല്ലുമെന്ന് ഭീഷണിപ്പെടുത്തിയതായും യുവതിയുടെ പരാതിയിലുണ്ട്.